KARANTA KAJI: Hukumar INEC Tayi Alwashin Tura Duk Wanda Ya Fitar Da Sakamakon Karya Gidan Kurkuku - MUJALLARMU
KARANTA KAJI: Hukumar INEC Tayi Alwashin Tura Duk Wanda Ya Fitar Da Sakamakon Karya Gidan Kurkuku
Malaman zabe kurum su ke da hurumin sanar da sakamako inji INEC
INEC tace ana iya garkame masu yada sakamakon zaben bogi a kurkuku – Hukumar mai zaman kan-ta ta gargadi ‘yan jarida su bi doka a zaben bana INEC ta gargadi Jama’a game da fitar da sakamakon zabe
Hukumar zabe na INEC mai zaman kan-ta a Najeriya ta ja kunnen jama’a da su gujewa yada sakamakon zaben da bai inganta ba a zaben bana da za ayi.
Yanzu dai saura kusan makonni 2 ne kacal a fara babban zabe a Najeriya. Kamar yadda mu ka samu labari, wani babban kwamishinan hukumar INEC, Festus Okoye, ya gargadi mutanen gari game da sanar da sakamakon zabe. Hukumar tace sabawa hakan na iya jawowa mutum daurin shekaru a gidan yari.
Kwamishinan na INEC yace aikin Baturen zabe ne sanar da sakamako ba wani ‘dan jarida ko wani mutum ba, a dalilin haka ne aka ja hankalin jama’a cewa ba su da hurumin sanarwa ko kuma yadawa Duniya sakamakon zaben kasar.
Okoye yake cewa irin wannan karam-bani ya sabawa sashe na 123(4) na dokar zabe na INEC. Idan aka samu mutum da laifin hakan, zai fuskanci hukuncin dauri a gidan maza na tsawon akalla shekaru 3 inji hukumar mai zaman kan-ta. Bayan nan kuma hukumar mai gudanar da zabe, ta yi wa ‘yan jarida da sauran masu ruwa-da-tsaki a sha’anin zabe karin haske game da abubuwan da ba su halatta ayi wajen zabe ba,Okoye yace akwai bukatar a ilmantar da mutane.
Domin Kallon Sababbin fina finan Hausa Cikin sauka sai kuyi downloading App na Mujallarmu Tv a nan:
Updated: 2019-02-03 — 9:00 am
2018 phones addini adsense al'ajabi azeema blogging tips Gyaran jiki hausa film hausa movie hausa songs hotuna how to Jaruma jaruman kannywood jarumi kannywood Kiwon Lafiya Kwallon Kafa Labarai Labari na littafin Hausa Ma'aurata musha dariya phone reviews ra'ayi rahoto samsung scholarships Sharhi siyasa tarihi Tunatarwa Wasa Kwakwalwa wasanni